thumb|দুই নেত্রীর সমাবেশ ও রূপরেখার ঘোষণা ১৯৯০ সালের ২০শে নভেম্বর তারিখের দৈনিক ইত্তেফাকে তিন জোটের রূপরেখা ঘোষণা  নব্বইয়ের গণআন্দোলন ও তিন জোটের রূপরেখা  হল নব্বইয়ের দশকে বাংলাদেশে সামরিক শাসক হুসেইন মুহাম্মদ এরশাদের স্বৈরাচার বিরোধী গণআন্দোলনের চূড়ান্ত পর্যায়ে ১৯৯০ সালের ১৯ নভেম্বর তিনটি রাজনৈতিক জোট ‘তিন জোটের রূপরেখা’ ঘোষণা করে। এই রূপরেখার মাধ্যমে তারা এরশাদের পতন এবং নির্দলীয় তত্ত্বাবধায়ক সরকারের অধীনে অবাধ ও নিরপেক্ষ নির্বাচন দাবি করে।   পটভূমি    ১৯৮২ সালের ২৪ মার্চ সেনাপ্রধান হুসেইন মুহম্মদ এরশাদ রাষ্ট্রপতি আব্দুস সাত্তারকে ক্ষমতাচ্যুত করে ক্ষমতা দখল করেন। এরশাদের স্বৈরাচারী শাসনের বিরুদ্ধে ব্যাপক গণআন্দোলন শুরু হয়, যা নব্বইয়ের দশকে তীব্র আকার নেয়। ১৯৯০ সালে ছাত্র-যুব সমাজসহ বিভিন্ন রাজনৈতিক ও সামাজিক সংগঠনসহ দেশের সর্বস্তরের মানুষ এ স্বৈরাচারের পতনের জন্য একযোগে আন্দোলনে নামে যা গণঅভ্যুত্থানে রুপ নেয়।   তিন জোট    এই আন্দোলনের নেতৃত্বে ছিল তিনটি প্রধান জোট —    আওয়ামী লীগের নেতৃত্বাধীন আট দলীয় জোট,    বিএনপির নেতৃত্বাধীন সাত দলীয় জোট, এবং    বামপন্থী পাঁচ দলীয় জোট।  তাদের মূল লক্ষ্য ছিলো স্বৈরাচার পতন ও গণতান্ত্রিক শাসন প্রতিষ্ঠা। জামায়াতে ইসলামী একই দাবিতে পৃথক আন্দোলন করলেও তারা কোনো জোটের অংশ ছিল না।   মূল দাবি ও লক্ষ্যসমূহ    হত্যা, ক্যু, চক্রান্ত ও ষড়যন্ত্রের ধারায় প্রতিষ্ঠিত স্বৈরাচারী এরশাদ ও তার সরকারের শাসনের কবল থেকে দেশকে মুক্ত করে স্বাধীনতা ও মুক্তিযুদ্ধের চেতনার ধারায় দেশে পূর্ণ গণতন্ত্র ও গণতান্ত্রিক শাসন ব্যবস্থা প্রতিষ্ঠা:  ক. সাংবিধানিক ধারা অব্যাহত রেখে সংবিধানের সংশ্লিষ্ট বিধান অনুযায়ী (৫১ অনুচ্ছেদ (ক) ৩ ধারা, ৫৫ অনুচ্ছেদ (ক) ১ ধারা ও ৫১ অনুচ্ছেদ ৩ নং ধারা অনুসারে) এরশাদ ও তার সরকারকে পদত্যাগে বাধ্য করে স্বৈরাচার ও সাম্প্রদায়িকতা-বিরোধী আন্দোলনরত তিন জোটের নিকট গ্রহণযোগ্য একজন নির্দলীয় ও নিরপেক্ষ ব্যক্তিকে উপরাষ্ট্রপতির নিকট ক্ষমতা হস্তান্তর করবেন।    খ. এই পদ্ধতিতে উক্ত ভারপ্রাপ্ত রাষ্ট্রপতির নেতৃত্বে একটি অন্তর্বর্তীকালীন তত্ত্বাবধায়ক সরকার প্রতিষ্ঠিত হবে, যার মূল দায়িত্ব হবে তিন মাসের মধ্যে অবাধ ও নিরপেক্ষ নির্বাচনের মাধ্যমে একটি সার্বভৌম জাতীয় সংসদ গঠনের ব্যবস্থা সুনিশ্চিত করা।  তত্ত্বাবধায়ক সরকারের প্রধান নির্দলীয় ও নিরপেক্ষ হবেন, অর্থাৎ তিনি প্রত্যক্ষ বা পরোক্ষভাবে কোনো রাজনৈতিক দলের অনুসারী বা দলের সাথে সম্পৃক্ত হবেন না এবং রাষ্ট্রপতি, উপরাষ্ট্রপতি বা সংসদ সদস্য পদের জন্য নির্বাচনে অংশ গ্রহণ করবেন না। তত্ত্বাবধায়ক সরকারের কোনো মন্ত্রী নির্বাচনে অংশগ্রহণ করবে না।  অন্তর্বর্তীকালীন সরকার শুধুমাত্র প্রশাসনের দৈনন্দিন কার্যক্রম পরিচালনা করবে এবং অবাধ ও নিরপেক্ষ নির্বাচন অনুষ্ঠানের লক্ষ্যে নির্বাচন কমিশন পুনর্গঠন ও নির্বাচন কমিশনের কার্যক্রম ও দায়িত্ব পুনর্বিন্যাস করবে।  ভোটারগণ যাতে নিজেদের ইচ্ছা ও বিবেক অনুযায়ী প্রভাবমুক্ত ও স্বাধীনভাবে ভোট দিতে পারে, সেই আস্থা পুনঃস্থাপন ও নিশ্চয়তা দেবে।  গণমাধ্যমকে সম্পূর্ণভাবে নিরপেক্ষ রাখতে রেডিও-টেলিভিশনসহ সকল রাষ্ট্রীয় প্রচার মাধ্যমকে স্বাধীন ও স্বায়ত্তশাসিত সংস্থায় পরিণত করবে এবং নির্বাচনে প্রতিদ্বন্দ্বী সকল রাজনৈতিক দলের প্রচার-প্রচারণার অবাধ সুযোগ নিশ্চিত করবে।  অবাধ ও নিরপেক্ষ নির্বাচনের মাধ্যমে নির্বাচিত সার্বভৌম সংসদের নিকট অন্তর্বর্তীকালীন তত্ত্বাবধায়ক সরকার ক্ষমতা হস্তান্তর করবে এবং এই সংসদ সরকারের প্রতি জবাবদিহি থাকবে।  জনগণের সার্বভৌমত্ব স্বীকার করে সাংবিধানিক শাসনের ধারা নিরঙ্কুশ ও অব্যাহত রাখা হবে এবং অসাংবিধানিক কোনো পন্থায় ক্ষমতা দখলের প্রতিরোধ করা হবে। নির্বাচন ব্যতীত সংবিধানবহির্ভূত কোনো পন্থায় কোনো নির্বাচিত সরকারকে ক্ষমতাচ্যুত করা যাবে না।  জনগণের মৌলিক অধিকার সংরক্ষণ, বিচার বিভাগের স্বাধীনতা ও নিরপেক্ষতা এবং আইনের শাসন নিশ্চিত করা হবে।  মৌলিক অধিকারের পরিপন্থী সকল আইন বাতিল করা হবে।  জোটভুক্ত দলসমূহ ব্যক্তিগত কুৎসা রটনা ও অপর দলের দেশপ্রেম ও ধর্মবিশ্বাস সম্পর্কে কটাক্ষ করা থেকে বিরত থাকবে, সাম্প্রদায়িকতাকে প্রশ্রয় দেবে না এবং সাম্প্রদায়িক প্রচারণা সমবেতভাবে প্রতিরোধ করবে।   প্রণয়ন প্রক্রিয়া    রূপরেখার খসড়া তৈরি ও পরিমার্জনে বিএনপি, আওয়ামী লীগ ও বামপন্থী দলগুলোসহ ছাত্র সংগঠনের নেতারা সক্রিয় ভূমিকা পালন করেন। লিয়াজো কমিটি তিন জোটের আলোচনার মাধ্যমে রূপরেখা চূড়ান্ত করে এবং তিন জোট আলাদা আলাদা সমাবেশ থেকে তা ঘোষণা করে।   বাস্তবায়ন ও পরিণতি     এরশাদ ১৯৯০ সালের ৬ ডিসেম্বর পদত্যাগ করে বিচারপতি সাহাবুদ্দীন আহমেদকে ভাইস প্রেসিডেন্ট ও তত্ত্বাবধায়ক সরকারের প্রধান হিসেবে নিয়োগ দেন।    ১৯৯১ সালের ১৭ ফেব্রুয়ারি নির্দলীয় তত্ত্বাবধায়ক সরকারের অধীনে সংসদ নির্বাচন অনুষ্ঠিত হয়, যা বিএনপি জয়লাভ করে।    এরপর সংবিধান সংশোধনের মাধ্যমে সংসদীয় সরকার পদ্ধতি চালু করা হয়।    তবে রূপরেখায় থাকা অন্য অঙ্গীকারগুলো যথাযথভাবে বাস্তবায়িত হয়নি। প্রধান দলগুলো সময়ের সঙ্গে নিজেদের স্বার্থে তা উপেক্ষা করে এবং দলীয় রাজনীতি ক্ষমতার লড়াইতে পরিণত হয়।    নির্বাচন ব্যবস্থা দুর্বল হয়, বিরোধিতার সংস্কৃতি ও কালো আইন বৃদ্ধি পায়।    এই ব্যর্থতার প্রেক্ষিতে ২০২৪ সালে নতুন গণঅভ্যুত্থানের জন্ম হয়।   সমালোচনা ও মূল্যায়ন    গবেষক ও বিশ্লেষকরা মনে করেন, রূপরেখাটি ছিলো গণতান্ত্রিক শক্তিগুলোর ঐক্যবদ্ধ প্রচেষ্টা ও সুশাসনের ভিত্তি স্থাপনের অন্যতম দলিল। কিন্তু রাজনৈতিক স্বার্থের জন্য তার পূর্ণ বাস্তবায়ন হয়নি। এর ফলে বাংলাদেশের রাজনীতি দুর্নীতি, দমন-পীড়ন ও পক্ষপাতদুষ্ট ব্যবস্থার দিকে গিয়েছিল।   আরও দেখুন   নব্বইয়ের স্বৈরাচার বিরোধী আন্দোলন    হুসেইন মুহম্মদ এরশাদ    নূর হোসেন    সর্বদলীয় ছাত্র ঐক্য  ১৯৮৮ চট্টগ্রাম গণহত্যা  খালেদা জিয়া  শেখ হাসিনা  স্বৈরাচার নিপাত যাক, গণতন্ত্র মুক্তি পাক   গণঅভ্যুত্থান  জুলাই সনদ   তথ্যসূত্র   বিষয়শ্রেণী:বাংলাদেশের রাজনৈতিক ইতিহাস বিষয়শ্রেণী:বাংলাদেশে বিক্ষোভ বিষয়শ্রেণী:বাংলাদেশে রাজনৈতিক আন্দোলন বিষয়শ্রেণী:নব্বইয়ের স্বৈরাচার বিরোধী আন্দোলন বিষয়শ্রেণী:১৯৯০-এ বাংলাদেশ বিষয়শ্রেণী:বাংলাদেশে বিরুদ্ধ-ফ্যাসিবাদ বিষয়শ্রেণী:বাংলাদেশ জাতীয় পার্টির কেলেঙ্কারি